গলি থেকে রাজপথে দিল্লির আজাদপুরের নিসার আহমেদ। 
দশ ফুট বাই দশ ফুটের ঘর থেকে বিশ্বসেরা দৌড়বীর উসেইন বোল্টের ক্লাবে অনুশীলন করতে যাবে ১৬ বছরের এই কিশোর।  
নিসারের বাড়িটা রেললাইনের ধারে। দুরন্ত গতির ট্রেন যখন রেললাইনে ঝড় তুলে ছুটতে থাকে, তখন কাঁপতে থাকে নিসারের দুর্বল বাড়ির ছাদও।

মা-বাবার সঙ্গে নাসির।
এ যেন প্রতীকী। কম্পমান বাড়িই  বলে দিচ্ছে তার পারিবারিক অবস্থা। নিসারের বাবা রিকশ চালান। মা পরিচারিকার কাজ করেন। মা-বাবার মিলিত রোজগার মাসিক পাঁচ হাজার টাকাও নয়। এই টাকায় আজকের দিনে জলও গরম হয় না। নিসারের অবশ্য সেই দিকে কোনও ভ্রূক্ষেপ নেই। সে দৌড়েই চলে।

এই বিষয়ে অন্যান্য খবর

মেলবোর্নের ডার্বি পার্টিতে বোল্টের রোমান্স নিয়ে গুঞ্জন
এ কী করলেন উসেইন বোল্ট! অশ্লীলতার চূড়ায় পৌঁছে গেইলকেও টেক্কা। দেখুন ভিডিও


ষোলো বছরের ছেলেকে যাঁরা চেনেন, তাঁরা বলছেন, জীবনের দৌড় দৌড়চ্ছে নিসার। দৌড়তে দৌড়তেই নিসারের জন্য দরজা খুলে গিয়েছে কিংস্টনে বোল্টের ক্লাবের দরজা। নিসারের সঙ্গেই রেসার্স ট্র্যাক ক্লাবে অনুশীলনের সুযোগ পেয়েছে আরও ১৪ জন কিশোর। 
বোল্টের ক্লাবে ডাক পাওয়া মুখের কথা নয়। সেই সুযোগ পেয়ে খবরের শিরোনামে নিসার। তবে এই প্রথম নয়। নিসার এর আগেও খবরে এসেছে। দিল্লি স্টেট অ্যাথলেটিক্স মিটে ১০০ মিটারে রেকর্ডও গড়েছিল। আপাতত সব কিছুকে ছাপিয়ে গিয়েছে বোল্টের ক্লাবে যাওয়ার খবর।